Cuba Gooding Jr. blir ikke anmeldt
Cuba Gooding Jr. var i går etterlyst av politiet. Nå ser det ut til at det problemet løser seg etter at skuespilleren på eget initiativ dukket opp hos politiet. En talsperson for Gooding Jr. forteller at politiet og skuespilleren nå jobber raskt med å få det han omtaler som en misforståelse, ut av verden. Det skriver E! Entertainment. Timer etter politiet i New Orleans fikk arrestordre på skuespiller Cuba Gooding Jr., dukket han selv opp hos politiet. Natt til tirsdag skal skuespillerene ha blitt involvert i en barkrangel på the Old Absinthe House på Bourbon Street. Sent på kvelden ble det for mye for Pearl Harbor-stjernen da noen som gjenkjente ham og begynte å ta bilder. Det fremgår av en pressemelding fra politiet, hvor en av bartenderne har gjengitt sin versjon av det som skjedde. Da bartenderen ba Gooding Jr. om å roe seg, skal han ha svart med å dytte til henne. Det samme skal han ha gjort igjen da hun ba ham å forlate stedet. Den kjente skuespilleren hadde forlatt utestedet da politiet ankom.Nå ser det ut til at den kvinnelige bartenderen likevel ikke kommer til å anmelde opptrinnet natt til tirsdag. En representant for the Old Absinthe House sier at de har forstått det slik at den kvinnelige bartenderen, som Gooding Jr. skal ha dyttet gjentatte ganger, ikke har planer om å anmelde forholdet. Allikevel har utestedet tenkt å få oppklart saken internt for å finne ut av hva som har skjedd. Nå gjenstår det å se om bartenderen vil gå til privat søksmål mot skuespilleren. Det er satt opp en høring i saken på fredag. Det er imidlertid nå lite sannsynlig at Cuba Gooding Jr. er nødt til å dukke opp på denne nå som det ser ut til at saken ikke blir anmeldt.
Det ser ut til at Cuba Gooding Jr. nå ikke blir anmeldt etter at han gjentatte ganger skal ha dyttet til en kvinnelig bartender natt til tirsdag.